محمد زين الحاجي هو اعلامى لبنانى معاه الجنسيه الفرنسيه اتولد سنة 1980 فى لبنان، وكان بيقدم برامج فى الاول على قناه فرانس 24 ومراسل ومقدم برامج على قناه التلفزيون العربى. اتحصل محمد الحاجى على اجازة فى الاداب من جامعة البلمند سنة 2003 ودبلوم دراسات عليا فى التاريخ من الجامعة اللبنانيه فى ذات السنه، سافر سنة 2004 لفرنسا عشان يكمل دراسته فى جامعة بيزانسون وتحصل على شهادتين الاولانيه اجازه فى الترجمه والتانيه ماجستير فى الاداب، اشتغل بعديها مترجم محلف فى اللغتين الفرنسيه والعربيه فى المحاكم الفرنسيه سنة 2009. ابتدا حياته الاعلاميه فى الصحافه فى باريس علي تلفزيون فرانس 24 فى القسم العربى سنة 2010 وكان شغله معد للتقارير واشتغل كمان مقدم لبرنامج قراءه فى الصحافه الاسرائيليه والفلسطينيه سنة 2011، انتقل بعديها لتقديم النشره الاقتصاديه وبرنامج ضيف الاقتصاد، وفى سنة 2014 ابتدا فى تقيدم نشرات الاخبار الرئيسيه علي فرانس 24، وفى سنة 2016 راح على لندن وابتدا شغل فى التلفزيون العربى مراسل ميدانى ومذيع ومقدم نشرات اخبار وبرامج حواريه سياسيه، وفى سنة 2018 رجع لباريس واشتغل مراسل للتلفزيون العربى من العاصمه الفرنسيه، اشتغل مجموعه برامج وثائقيه عن اللاجئين السوريين وجائحه كورونا، وكمان عمل كتير من التغطيات الاخباريه المتنوعه فى كتير من المناطق حوالين العالم.